Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 112

a) Alkalmazott tűzoltás témából: Definíciós szinten: — az adott tűzoltási, mentési feladattal összefüggő munkavédelmi, biztonságtechnikai és környezetvédelmi előírásokat, — a beavatkozás előtti, alatti, majd az azt követő feladatokat az alapirányítási, a csoport irányítással, illetve a vezetési törzzsel történő irányítási mód alkalmazásakor. Rendezési szinten: — az adott eszköz, berendezés, technológia, építmény, objektum tűzoltó-taktikai jellemzését, a tűzterjedés sajátosságait, — a képzés során korábban elsajátított ismeretek birtokában tűzoltást megelőző, a tűzoltás alatti, valamint a tűzoltás utáni feladatokat a tűzoltás irányítási módjainak figyelembevételével a témában meghatározott alapszituációk esetén, — az adott eszköz, berendezés, technológia, építmény, objektum sajátosságait ismerő szakember igénybevételének lehetőségeit, szükségességét. Jártasság szinten: — tűzoltási módok, módozatok kiválasztását, — a felderítés lehetőségeit, — az emberi élet-, állat- és tárgymentést, alkalmazni ennek eszközeit, — a robbanásveszély elhárítását, — az eredményes beavatkozáshoz szükséges szakfelszerelések, oltóanyagok kiválasztását, a tűzoltó és a mentendő személy biztonságát szolgáló védő- és egyéb felszerelések alkalmazását, — az adott taktikai helyzetnek megfelelő, a beavatkozás megtervezésével, végrehajtásának irányításával, az eset értékelésével összefüggő elképzelést kialakítani, azt kivitelezni.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes